Document ID: /roh_data/filtered/fineweb-2-filterrobots_roh.jsonl.gz/18499

La notg enturn las 22:30 ha la Polizia chantunala survegnì l'annunzia ch'ina stalla brischia a Tscheps, sur Rabius. Ils pumpiers da Trun/Sumvitg èn stads en acziun cun tschuncanta persunas. Els han pudì impedir ch'il fieu possia cuntanscher in mises en vischinanza ed era il guaud.
Suenter mesanotg saja il fieu lura stà stizzà. La stalla saja destruida cumplettamain. Per far la segira è la stalla vegnida survegliada dals pumpiers. La Polizia chantunala grischuna examinescha il motiv per l'incendi.
RR novitads 11:00